wickkiey/tamil-wikipedia-chunked huggingface dataset:
# சிற்பி (இசையமைப்பாளர்)

## தொழில்

சிற்பி 1992 ஆம் ஆண்டில் மனோபாலாவின் செண்பகத் தோட்டம் திரைப்படத்தில் இசையமைப்பாளராக அறிமுகமானார். அதற்குப்பிறகு 50 க்கும் மேற்பட்ட வர்த்தக ரீதியாகவும், விமர்சன ரீதியாகவும் பாராட்டப்பட்ட திரைப்படங்களுக்கு இசையமைத்தார். இவரது மகன் நந்தன் ராம் பள்ளிப் பருவத்திலே (2017) படத்தின் மூலம் முன்னணி நடிகராக அறிமுகமானார்.
# சிற்பி (இசையமைப்பாளர்)

## விருதுகள்

- தமிழக அரசின் சிறந்த இசையமைப்பாளர் விருது- 2002 (உன்னை நினைத்து)
- தமிழக அரசின் கலைமாமணி விருது - 1997
# சிற்பி (இசையமைப்பாளர்)

## இசைப்பயணம்

;இசையமைத்த திரைப்படங்கள்
| ஆண்டு | திரைப்படம் | குறிப்பு |  |
| --- | --- | --- | --- |
| 1992 | *செண்பகத் தோட்டம்* |  |  |
| *அன்னை வயல்* |  |  |  |
| 1993 | *கோகுலம்* |  |  |
| *நான் பேச நினைப்பதெல்லாம்* |  |  |  |
| *என் மாமாவுக்கு நல்ல மனசு* |  |  |  |
| 1994 | *கேப்டன்* |  |  |
| *சின்ன மேடம்* |  |  |  |
| *ஓ தந்ரி ஓ குடுகு* | தெலுங்குத் திரைப்படம் |  |  |
| *உளவாளி* |  |  |  |
| *மணி ரத்னம்* |  |  |  |
| *நாட்டாமை* |  |  |  |
| 1995 | *படிக்கிற வயசுல* |  |  |
| *அரபிக்கடலோரம்* | மலையாளம் |  |  |
| *ஜமீன் கோட்டை* |  |  |  |
| 1996 | *உள்ளத்தை அள்ளித்தா* |  |  |
| *அம்மன் கோவில் வாசலிலே* |  |  |  |
| *அவதார புருஷன்* |  |  |  |
| *சுந்தர புருசன்* |  |  |  |
| *மேட்டுக்குடி* |  |  |  |
| *நம்ம ஊரு ராசா* |  |  |  |
| *புருசன் பொண்டாட்டி* |  |  |  |
| *செல்வா* |  |  |  |
| 1997 | *வீடேவடண்டி பாபு* | தெலுங்குத் திரைப்படம் |  |
| *காத்திருந்த காதல்* |  |  |  |
| *விவசாயி மகன்* |  |  |  |
| *தினமும் என்னைக் கவனி* |  |  |  |
| *ராசி* |  |  |  |
| *நந்தினி* |  |  |  |
| *பெரிய இடத்து மாப்பிள்ளை* |  |  |  |
| *அட்றாசக்கை அட்றாசக்கை* |  |  |  |
| *கங்கா கௌரி* |  |  |  |
| *தேடினேன் வந்தது* |  |  |  |
| *ஜானகிராமன்* |  |  |  |
| *பூச்சூடவா* |  |  |  |
| 1998 | *மூவேந்தர்* |  |  |
| *உதவிக்கு வரலாமா* |  |  |  |
| *இனியெல்லாம் சுகமே* |  |  |  |
| *நீனு பிரேமிஸ்தானு* | தெலுங்குத் திரைப்படம் |  |  |
| *உனக்கும் எனக்கும் கல்யாணம்* | திரைப்படம் வெளிவரவில்லை |  |  |
| 1999 | *பூமனமே வா* |  |  |
| *சுயம்வரம்* |  |  |  |
| *மனைவிக்கு மரியாதை* |  |  |  |
| *குடும்பச் சங்கிலி* |  |  |  |
| 2000 | *கண்ணன் வருவான்* |  |  |
| 2001 | *புல்லானாலும் பொண்டாட்டி* |  |  |
| *தாலிகாத்த காளியம்மன்* |  |  |  |
| *விண்ணுக்கும் மண்ணுக்கும்* |  |  |  |
| *சீறிவரும் காளை* |  |  |  |
| *குங்குமப்பொட்டுக் கவுண்டர்* |  |  |  |
| *வடுகப்பட்டி மாப்பிள்ளை* |  |  |  |
| *மிஸ்டர் நாரதர்* | திரைப்படம் வெளிவரவில்லை |  |  |
| 2002 | *வருஷமெல்லாம் வசந்தம்* |  |  |
| *உன்னை நினைத்து* | **வெற்றி** தமிழக அரசின் சிறந்த இசையமைப்பாளர் விருது |  |  |
| 2003 | *பவளக்கொடி* |  |  |
| *பந்தா பரமசிவம்* |  |  |  |
| *ஈரநிலம்* |  |  |  |
| *நதிக்கரையினிலே* |  |  |  |
| *திருமகன்* | திரைப்படம் வெளிவரவில்லை |  |  |
| 2005 | *உன்னை எனக்கு பிடிச்சிருக்கு* |  |  |
| 2006 | *கோடம்பாக்கம்* |  |  |
| *பாய்ஸ் & கேல்ஸ்* | தெலுங்குத் திரைப்படம் |  |  |
| 2009 | *உன்னைக் கண் தேடுதே* |  |  |
| *நேசி* |  |  |  |
| 2011 | *மஞ்சிவடு* | தெலுங்குத் திரைப்படம் ; மறுஆக்கம் *வருசெமல்லாம் வசந்தம்* | } |
;தொலைக்காட்சி
- 2018 - சந்திரமுகி
;பாடகராக
- ஏனடி கண்ணே (ஜானகிராமன்)
- என்னை விலை (அம்மன் கோவில் வாசலிலே)
- ராஜ ராஜனே (சுந்தர புருசன்)
- இந்த பூந்தென்றல் (மேட்டுக்குடி)
- அண்டங்காக்கக (நம்ம ஊரு ராசா)
- புள்ள வேணும் (புருசன் பொண்டாட்டி)
# வார்ப்புரு:PubChem

பப்கெம் }}<noinclude>
# வார்ப்புரு:PubChem

## Documentation

Note that the link generated by this template is a CID (compound identifier) link. There are two other identifiers used in PubChem, the UID (unique identifier) and SID (structure identifier). More information on these can be found in PubChem Help.  
</noinclude>
# குருத்துவம் (கத்தோலிக்கம்)

**குருத்துவம்** அருட்சாதனம் மூலம் மக்கள் குருவாக திருநிலைப்படுத்தப்படுகிறார்கள். குருக்களுக்கு மட்டுமே திருப்பலி நிறைவேற்றவும், அருட்சாதனங்களை வழங்கவும் அதிகாரம் உண்டு. கடவுளின் அழைப்பை பெற்றவர்கள் மட்டுமே குருத்துவம் அருட்சாதனம் பெறுவார்கள். குருத்துவ அருட்சாதனத்தை ஆயர் அல்லது அதற்கு மேல்நிலையிலுள்ள பேராயர், கர்தினால், திருத்தந்தை ஆகியோர் வழங்குவர்.
# குருத்துவம் (கத்தோலிக்கம்)

## குருத்துவத்தின் மூன்று நிலைகள்

- திருத்தொண்டர்
- குரு
- ஆயர்
# குருத்துவம் (கத்தோலிக்கம்)

## குருத்துவத்தின் மூன்று நிலைகள்

### திருத்தொண்டர்

குருவாக பயிற்சி பெறுபவர்கள் பயிற்சியின் இறுதியாண்டுக்கு முந்தியாண்டில் திருத்தொண்டர்களாக திருநிலைப்படுத்தப்படுகிறார்கள். திருத்தொண்டர்கள் திருமுழுக்கு, திருமணம், நோயில் பூசுதல் ஆகிய மூன்று அருட்சாதனங்களை வழங்க அதிகாரம் உண்டு.
# குருத்துவம் (கத்தோலிக்கம்)

## குருத்துவத்தின் மூன்று நிலைகள்

### குரு

கத்தோலிக்க திருச்சபையில் பெரும்பாலும் பங்குகளை நிர்வகிப்பவர்களாக உள்ளனர். கத்தோலிக்க திருச்சபை உயர்மறைமாவட்டம், மறைமாவட்டம், மறைவட்டம், பங்குதளம் என நிர்வாக பிரிவுகளாக பிரிக்கப்பட்டுள்ளது.
# குருத்துவம் (கத்தோலிக்கம்)

## குருத்துவத்தின் மூன்று நிலைகள்

### ஆயர்

*முதன்மை கட்டுரை: ஆயர்*  
மறை மாவட்டத்தின் தலைவராக ஆயர் செயல்படுகிறார். குருப்பட்டம் பெற்று 5 ஆண்டுகள் நிறைவடைந்த, 35-வயது நிரம்பிய, நன்மதிப்பை பெற்ற குரு ஒருவர் திருதந்தையால் ஆயராக நியமிக்கப்படுகிறார்.
# குருத்துவம் (கத்தோலிக்கம்)

## குருத்துவத்தின் மூன்று நிலைகள்

### ஆயர்

#### கர்தினால்

*முதன்மை கட்டுரை: கர்தினால்*
# குருத்துவம் (கத்தோலிக்கம்)

## குருத்துவத்தின் மூன்று நிலைகள்

### ஆயர்

#### திருதந்தை

*முதன்மை கட்டுரை: திருத்தந்தை*  
திருச்சபையின் கண்கண்ட தலைவர் திருத்தந்தை ஆவார். திருத்தந்தை உரோமை உயர்மறைமாவட்டத்தின் ஆயராவார்.
# குருத்துவம் (கத்தோலிக்கம்)

## ஆதாரங்கள்

குருத்துவம்  
குருத்துவம் அருட்சாதனம்
# திருமணம் (கத்தோலிக்கம்)

*இக்கட்டுரை கத்தோலிக்க கிறிஸ்தவர்களின் திருமணமுறை பற்றியது. இதர பயன்பாடுகளுக்கு திருமணம்*  
**திருமணம்** என்பது ஆணும் பெண்ணும் இணைந்து வாழ்வதற்கான வாழ்நாள் ஒப்பந்தம். இவ்வொப்பந்தம் தம்பதியர்களில் ஒருவர் இறக்கும்வரை ஒருவரை ஒருவர் கட்டுப்படுத்துகிறது.
# திருமணம் (கத்தோலிக்கம்)

## திருமண வாக்குறுதி

இன்பத்திலும் துன்பத்திலும், உடல் நலத்திலும் நோயிலும் ஒருவருக்கொருவர் பிரமாணிக்கமாயிருந்து, வாழ்நாளெல்லாம் நேசிக்கவும் மதிக்கவும் தம்பதியர்கள் கடவுளின் முன்னிலையிலும், திருச்சபை முன்னிலையிலும் வாக்களிக்கின்றனர். மேலும் எவ்வித வற்புறுத்தலுமின்றி, முழு மனதுடன் இவ்வாக்குறுதி அளிக்கக் கடமைப்பட்டிருக்கின்றனர்.
# திருமணம் (கத்தோலிக்கம்)

## திருமணத்தின் புனிதம்

திருமணம் கடவுளால் நிச்சியக்கப்படுகிறது. இதை குறித்து மாற்கு நற்செய்தியாளர் தனது நற்செய்தியில் 10-வது அதிகாரம் 6 முதல் 9 வரை உள்ள வசனங்களில் இயேசு கூறுதாக இவ்வாறு குறிப்பிடுகிறார்.  
*படைப்பின் தொடக்கத்திலேயே கடவுள், 'ஆணும் பெண்ணுமாக அவர்களைப் படைத்தார். இதனால் கணவன் தன் தாய் தந்தை விட்டுவிட்டுத் தன் மனைவியுடன் ஒன்றித்திருப்பான். இருவரும் ஒரே உடலாய் இருப்பர்.' இனி அவர்கள் இருவர் அல்ல; ஒரே உடல். எனவே கடவுள் இணைத்ததை மனிதர் பிரிக்காதிருக்கட்டும்" என்றார்.*  
சீராக்கின் ஞானநூலில் 26 அதிகாரம் 3ம் வசனத்தில் இவ்வாறு குறிப்பிடப்படுகிறது.  
*நல்ல மனைவியே ஒருவனுக்குக் கிடைக்கும் நல்ல சொத்து. ஆண்வருக்கு அஞ்சி நடப்போர் பெறும் செல்வங்களுள் ஒன்றாக அவளும் அருளப்படுவாள்.*
# திருமணம் (கத்தோலிக்கம்)

## மணதம்பதியர்கள்

மணதம்பதியர்கள் இருவரும் திருமுழுக்க பெற்ற கிறிஸ்தவர்களாக இருக்க வேண்டும். மணதம்பதியர்களில் ஒருவர் கண்டிப்பாக கத்தோலிக்கக் கிறிஸ்தவராக இருக்கவேண்டும். எதிர்பாலினராக இருக்க வேண்டும்.
# திருமணம் (கத்தோலிக்கம்)

## கடமைகள்

தம் பிள்ளைகளை நல்வழியில் வளர்க்க தம்பதியர்கள் கடமைப்பட்டிருக்கிறார்கள்.
# திருமணம் (கத்தோலிக்கம்)

## ஆதாரங்கள்

திருமணம்  
திருமணமும் கத்தோலிக்கமும்  
திருமண ஒப்பந்தம்
# ஓமர் கய்யாம்

மிகப் பிரபலமான *மூன்று பள்ளித் தோழர்கள்* என்னும் கதைப்படி, கய்யாமுடன் இன்னும் இரண்டு பெயர் பெற்ற மாணவர்களும் படித்து வந்தனர். அவர்களில் ஒருவர் நிசாம்-உல்-முல்க். இவர் பின்னர் செல்யூக்கிட் பேரரசில் வாசிர் எனப்படும் பெரிய பதவியில் அமர்ந்தார். மற்றவர் ஹசன்-இ-சாபா. இவர் ஹஷ்ஷாஷின் மதப்பிரிவுக்குத் தலைவரானார். இம் மூவரும் நண்பர்களாயினர். நிசாம்-உல்-முல்க் வாசிர் ஆனதும், மற்ற இரு நண்பர்களும் அவரிடம் சென்று அவரிடம் உதவி கோரினர். ஹசன்-இ-சாபா தனக்கு அரசில் ஒரு பதவி கேட்டுப் பெற்றுக்கொண்டார். ஆனால் அவர் பேராசை கொண்டவராக தனக்கு உதவிய வாசிரை பதவியிலிருந்து அகற்றும் தோல்வியுற்ற சதியொன்றில் பங்குபற்றியதனால் பதவியில் இருந்து அகற்றப்பட்டார். ஓமர் கய்யாம் அடக்கமாகத் தனக்கு வசிப்பதற்கும், அறிவியலைக் கற்பதற்கும், தொழுவதற்கும் ஒரு இடம் மட்டுமே கேட்டார். இவருக்கு உதவிப் பணமாக ஆண்டுக்கு 1,200 மித்கால் பொன் கொடுக்கப்பட்டது. கய்யாம் இதைக் கொண்டே தனது எஞ்சிய காலத்தைக் கழித்தார்.
# மார்கரெட் பர்பிட்ஜ்

**எலினார் மார்கரெட் பர்பிட்ஜ்** *(Eleanor Margaret Burbidge)* (*née* **பீச்சே**), FRS (பிறப்பு ஆகத்து 12, 1919 (பிறப்பிடம் பெருமாஞ்செசுட்டர் சார்ந்த தவன்போர்ட்) ஒரு பிரித்தானிய அமெரிக்க வானியற்பியலாளர். இவர் வானியலில் பல அரிய ஆய்வுகளுக்குப் பெயர்பெற்றவர். மேலும் அரசு கிரீன்விச் வான்காணக இயக்குநர் உட்பட பல ஆட்சியியல் பதவிகளை வகித்தவர்.  
இவர் தன் வாழ்நாளில் இலண்டன் பல்கலைக்கழக வான்காணகத்திலும் சிகாகோ நகர யெர்க்கேசு வான்காணகத்திலும் இங்கிலாந்தில் கேம்பிரிட்ஜில் உள்ள கேவண்டிழ்சு ஆய்வகத்திலும் சாண்டீகோவில் உள்ள கலிபோர்னியா பல்கலைக்கழகத்திலும் பணிபுரிந்தார் . இவர் தான் 1962 இல் இருந்து பணியாற்றிவந்த 1979 முதல் 1988 வரை கலிபோர்னியா பல்கலைக்கழக வானியல், விண்வெளி அறிவியல் மையத்தின் முதல் இயக்குநராகவும் பணிபுரிந்துள்ளார்.
# மார்கரெட் பர்பிட்ஜ்

## கல்வியும் வாழ்க்கைப்பணியும்

இவர் 1936 இல் இலண்டன் பல்கலைக்கழகக் கல்லூரியில் வானியல் கற்கத் தொடங்கி. 1939 இல் இலவல் பட்ட்த்தைப் பெற்ரார். பின்னர் அங்கே தன் முனைவர் பட்ட்த்தை1943 இல் பெற்றார். இவருக்கு வாழ்சிங்டன் சிகாகோ நிறுவனத்தின் கார்னிகி ஆய்வுநல்கை மறுக்கப்பட்டது அப்போது இந்நல்கை பெறுபவர் மவுண்ட் வில்சன் வான்காணகத்தில் பணிபுரிபவராகவும் அவர் கட்டாயமாக ஆணாகவும் இருக்கவேண்டும் என்பதாலேயே மறுக்கப்பட்டுள்ளது.  
இவர் 1950 இல் வின்கான்சின், வில்லியம்சுபேவில் உள்ள யெர்க்கேசு வான்காணக ஆய்வுநல்கைக்கு விண்னப்பித்துள்ளார். மேலும் இவர் 1951 இல் அமெரிக்காவுக்குப் புலம்பெயர்ந்துள்ளார். இவரது ஆய்வு விண்மீன்களில் உள்ள வேதிச்செறிவுகளில் குவிந்திருந்த்து. பின்னர் 1953 இல் இலண்டனுக்கு மீண்டு தன் கணவரான ஜியோஃப்ரி பர்பிட்ஜுடனும் வில்லியம் ஆல்ஃபிரெடு பவுலருடனும் பிரெட் ஆயிலுடனும் ஆய்வில் ஈடுபட்டுள்ளார். பர்பிட்ஜ் இணையரின் செய்முறை, நோக்கீட்டுத் தரவுகளைக் கொண்டு இக்குழு விண்மீன்களில் உள்ளே நிகழும் அனுக்கரு வினைகளால்தான் அனைத்து வேதித் தனிமங்கள் தொகுக்கப்பட்டுள்ளன என்ற கருதுகோளை உருவாக்கியது. இதனால் உருவாகிய வானியற்பியல் கோட்பாடு 1957 இல் வெளியிடப்பட்டது. இது B<sup>2</sup>FH கோட்பாடு என, ஆய்வில் இணைந்தவர்களின் (Burbidge, Burbidge, Fowler, Hoyle-B2FH ) பெயரால் வழங்கப்பட்டது. இக்கோட்பாடு வானியற்பியலில் அடிப்படை ஆய்வுக்கு பேருந்துதல் அளித்தது.  
பத்தாண்டுகட்குப் பின்னர் , 1955 இல் இறுதியாகத் தன் கனவரின் உதவியளர் என்ற போர்வையில் மவுண்ட் வில்சன் வான்காணகத்தில் நுழைந்துள்ளார். நிலைய மேலாண்மை இதைக் கண்டுபிடித்த்தும் அவரை அங்கே பணிபுரிய இசைந்துள்லனர். ஆனால் இருவரும் மலைச்சாரலில் கீழே தனியாக ஒரு குடிலில் தங்குமாறும் மேலே உள்ள பொது ஆடவருக்கு மட்டுமேயான விடுதியில் தங்கக் கூடாது எனவும் கட்டுப்பாடு விதித்துள்ளது.  
இவர் 1972 இல் அரசு கிரீன்விச் வான்காணகத்தினியக்குநர் ஆனார். இம்முரைதான் 300 ஆண்டுகட்குப் பிறகு இயக்குநர் பதவி அரசு வானியலாளருக்கு மாற்றாக கதிர்வீச்சு வானியலாளருக்கு வழங்கப்பட்டுள்ளது. பிறகு இப்பதவிக்கு நோபல் பரிசாளரான மார்ட்டின் இரைலுக்குத் தரப்பட்ட்து. இவர் 1974 இல், பதவியேற்ற 15 மாதங்கட்குப் பின்னர். அய்சக் நியூட்டன் தொலைநோகியை இதைவிட பயன்மிக்க வான்காணகத்துக்கு மாற்றப்பட நேர்ந்த முரண்பாடு எழுந்ததால் பதவி விலகியுள்ளார்.  
இவர் வானியலில் பால்வேறுபாடு கட்டுவதை எதிர்த்துப் போராடினார். இதற்காக தனக்கு வழங்கப்பட்ட அமெரிக்க வானியல் கழக மகளிருக்கான ஆன்னி ஜம்ப் கெனான் விருதை ஏற்க மறுத்தார். இவர் பெண்களுக்குச் சார்பாகவோ எதிர்த்தோ காட்டப்படும் பால்பாகுபாட்டைநீக்கவேண்டும் என அறைகூவல் விடுத்தார். பன்னிரண்டு ஆண்டுகளுக்குப் பிறகு இவருக்கு அக்கழகம் மிக உயர்தகைமை விருதாகிய என்றி நோரிசு இரசல் விரிவுரைத் தகவு பால்வேறுபாடின்றி வழங்கப்பட்டது.  
இவர் 1976 இல் அமெரிக்க வானியல் கழகத்தின் முதல் பெண் தலைவர் ஆனார். இவர் 1977 இல் அமெரீக்க குடியுரிமையைப் பெற்றார். மேலும் 1981 இல் அமெரிக்க அறிவியல் மேம்பாட்டுக் கழகத்தின் தலைவர் ஆனார்;
# மார்கரெட் பர்பிட்ஜ்

## குடும்பம்

மார்கரெட் பீச்சே 1948 ஏப்பிரல் 2 இல் ஜியோஃப்ரி பர்பிட்ஜை மண்ந்தார். இவரொரு வானியற்பியலாளர். இருவரும் இணைந்து அந்நூற்றாண்டின் அரிய குறிப்பிடத்தகுந்த வானியற்பியல் கோட்பாடுகளில் ஒன்றை உருவாக்கினர்.. இவர்களுக்குச் சாரா என்றொரு மகள் 1956 இல் பிறந்தார். இவரது கணவர் ஜியோஃப்ரி பர்பிட்ஜ் 2010 இல் இறந்து விட்டார்.
# மார்கரெட் பர்பிட்ஜ்

## அறிவியல் பங்களிப்புகள்

இவர் 1943 இல் தன் முனைவர் பட்ட்த்தைப் பெற்றதும், தொலைநோக்கிகளோடு கதிர்நிரல்வரைவிகளை இணைத்து பால்வெளிகளை ஆய்வு செய்யலானார். இவர் அமெரிக்க யெர்க்கேசு வான்காணகத்தில் B வகை விண்மீன்களையும் பால்வெளிக் கட்டமைப்பையும் ஆய்வு செய்தார்.  
இவர் 1957 இல் B<sup>2</sup>FH குழு விண்மீன்கள், சில எடை குறைந்தவற்றைத் தவிர, தம்முள்ளே அனுக்கரு வினைகள் வழியாக வேதித் தனிமங்களை உருவாக்குவதைக் கண்ணுற்றார்.இதற்கு 1959 இல் வார்னர் பரிசு ஆய்வாளர்களுக்குத் தரப்பட்டது. பின்னாளைய ஆய்வில் இவர்தான் முதன்முதலாக பால்வெளிகளின் பொருண்மைகளையும் சுழற்சிவரையையும் கண்டறிந்தார். இவர் குவேசார்கள் எனப்படும் பகுதிக் கதிர்வீச்சு உடுக்கணப் பொருள்களின் ஆய்விலும் முன்னோடியாகத் திகழ்ந்தார்.  
இவர் சாண்டிகோவில் உள்ள கலிபோர்னியா பல்கலைக்கழகத்தில் 1990 இல் ஆப்புள் தொலைநோக்கித் திட்ட்த்தில் மங்கற்பொருள் காணும் கதிர்நிரல் வரைவி உருவாக்கத்தில்உதவியுள்ளார். இப்போது இவர் அங்கே இயற்பியல் தகவுறு பேராசிரியராக தொடர்ந்து இயல்செம்பெயர்ச்சி பற்ரியும் செந்தரம்சாரா அண்டவியல்கள் பற்றியும் ஆய்வு மேற்கொண்டு வருகிறார். Burbidge has contributed to over 370 articles on astronomical research.
- [[தேசிய அறிவியல் கல்விக்கழக உறுப்பினர் (1978)
- [[பசிபிக் வானியல் கழகத்தின் [[]புரூசு பதக்கம்|காதரின் வுல்ஃப் புரூசு பதக்கம்]] (1982)
- தேசிய அறிவியல் பதக்கம் (1983)
- என்றி நோரிசு இரசல் விரிவுரைத் தகைமை (1984)
- அறிவியலுக்கான ஆல்பர்ட் அய்ன்சுட்டீனின் உலக விருது (1988)
- அரசு வானியல் கழகப் பொற்பதக்கம், தன் கணவருடன் (2005)  
**இவர் பெயரிடப்பட்டவை**
- சிறுகோள் 5490 பர்பிட்ஜ்
# செங்குத்துக் குலம்

கணிதத்தில் **செங்குத்துக் குலம்** (*orthogonal group*) என்பது ஒரு நிலைப்புள்ளியை மாற்றாமல் பாதுகாக்கும், தூரம்-காக்கும் உருமாற்றங்களின் குலமாகும். உருமாற்றங்களின் தொகுப்பு இக்குலத்தின் ஈருறுப்புச் செயலியாக அமைகிறது. பரிமாண யூக்ளிடிய வெளியில் ஒரு நிலைப்புள்ளியை மாற்றாமல் காக்கும், தூரம்-காக்கும் உருமாற்றங்களின் (சமஅளவை உருமாற்றங்கள்) குலம், பரிமாண செங்குத்துக் குலம்; இதன் குறியீடு .  
மேலும் இக்குலம் செங்குத்து அணிகளின் குலமாக உள்ளது. இதன் செயலி ”அணிப்பெருக்கல்” ஆகும். ஒரு செங்குத்து அணியின் அணிக்கோவையின் மதிப்பு அல்லது ஆகும். அணிக்கோவையின் மதிப்பை ஆகக் கொண்டுள்ள செங்குத்து அணிகளின் குலம் **சிறப்பு செங்குத்து குலம்** என அழைக்கப்படுகிறது. இதன் குறியீடு SO(*n*). இன் உட்குலமாக SO(*n*) அமையும்.,  
செங்குத்து குலத்திலுள்ள உருமாற்றங்கள் இரு பரிமாணத்தில் ஒரு புள்ளியைப் பொறுத்த சுழற்சியாகவும், முப்பரிமாணத்தில் ஒரு கோட்டைப் பொறுத்த சுழற்சியாகவும் இருப்பதால் செங்குத்துக் குலமானது **சுழற்சி குலம்** என்றும் அழைக்கப்படுகிறது,
# செங்குத்துக் குலம்

## ஒற்றை, இரட்டைப் பரிமாணம்

ஒற்றை, இரட்டைப் பரிமாண செங்குத்துக் குலங்களின் அமைப்பு அப்பரிமாணங்களின் தன்மையைக் குறித்து சிலவகைகளில் மாறுபடும். எடுத்துக்காட்டாக, -மெய்யெண் களத்தில் நிகழும் ஆதியைப் பொறுத்த எதிரொளிப்பு, இரட்டைப் பரிமாணங்களில் திசைப்போக்கைப் பாதுகாப்பதாகவும், ஒற்றைப் பரிமாணங்களில் எதிராக்குவதாகவும் உள்ளது. இந்த வேறுபாட்டை வலியுறுத்துவதற்காகச் செங்குத்து குலங்கள் , ( or ) எனக் குறிக்கப்படுகின்றன.
# செங்குத்துக் குலம்

## வடிவவியல் விளக்கம்

இன் சமவளவை உருமாற்றங்களை உறுப்புகளாக் கொண்டது யூக்ளிடிய குலம் . செங்குத்துக் குலம் , யூக்ளிடிய குலத்தின் உட்குலமாக இருக்கும். யூக்ளிடிய குலத்திலுள்ள உருமாற்றங்களில், ஆதியை மாற்றாமல் நிலையானதாகக் கொண்ட உருமாற்றங்களாலானது செங்குத்துக் குலம்.  
:.
மையத்தை ஆதியாக எடுத்துக்கொண்டால், கோளம் அல்லது -கோளம் மற்றும் கோள சமச்சீர் கொண்ட அனைத்துப் பொருட்களின் சமச்சீர் குலமாக செங்குத்துக் குலம் இருக்கும்.
# பன்னாட்டு சுழற் சங்கம்

**பன்னாட்டு ரோட்டரி சங்கம்** என்னும் **பன்னாட்டு சுழற் சங்கம்** (Rotary International) என்பது சமூக சேவையை நோக்கமாகக் கொண்ட ஒரு பன்னாட்டுச் சங்கமாகும். இது உலகில் நல்லெண்ணம், அமைதி ஆகியவற்றை உருவாக்க உதவும் பொருட்டு வணிகர் மற்றும் தொழிலதிபர்கள் ஆகியோரால் உருவாக்கப்பட்ட ஒரு மதச்சார்பற்ற, நிறம், இனம், மதம், பால், அரசியல் சார்பற்ற அனைத்து மக்களுக்கும் பொதுவான ஒரு திறந்த அமைப்பு ஆகும். உலகம் முழுவதும் 34.282 சங்கங்களும், 1.2 மில்லியன் உறுப்பினர்களும் உள்ளனர். ரோட்டரி கிளப் உறுப்பினர்கள் **ரோட்ரியன்ஸ்** என்று அழைக்கப்படுகின்றனர். இதன் உறுப்பினர்கள் பொதுவாக வாரத்திற்கு ஒரு நாள் விருந்துடன் சந்திக்கின்றனர் அச்சமயத்தில் தங்கள் சேவை, இலக்குகள், பணிகள் போன்றவற்றைப் பற்றி விவாதிக்கின்றனர். ரோட்டரியின் முதன்மைக் குறிக்கோள் "தன்னைவிட மேலானது சேவை" என்பது; அதன் இரண்டாம் பொன்மொழி, "மிகச்சிறந்த இலாபம் என்பது சேவையே ஆகும்." என்பது
.
# பன்னாட்டு சுழற் சங்கம்

## வரலாறு

முதல் ரோட்டரி சங்கம் உருவாக்கியவர் **பால் பி ஹாரிஸ்** என்பவராவார். மூன்று வர்த்தக நண்பர்களுடன் சிகாகோ நகரில் உள்ள டியர்பார்ன் தெருவில் உள்ள ஹாரிசின் நண்பர் கஸ்டவ் ஈ லோஹிர் என்பவரின் அலுவலகத்தில், பிப்ரவரி 23, 1905 அன்று கூடி சங்கத்தைத் துவக்கினர். In addition to Harris and Loehr (a mining engineer and freemason) இச்சங்கத்துக்கு உறுப்பினர்கள் ரோட்டரி கிளப் என்ற பெயரை தேர்ந்தெடுத்தனர். துவக்கத்தில் இவர்கள் ஒருவொருவர் அலுவலகங்களில் அடுத்த வந்த வாராந்திர சங்கக் கூட்டங்கள் சுழற்சி முறையில் நடத்தப்பட்டன. துவக்கப்பட்ட ஒரு ஆண்டுக்குள், சிகாகோவில் சங்கம் வளர்ந்து பெரிய ஆனது இதனால் ஒரு பொதுவான இடத்தில் வாராந்திர கூட்டங்களை நடத்தத் துவக்கினர்.  
அடுத்தடுத்த நான்கு ரோட்டரி சங்கங்கள் ஐக்கிய அமெரிக்காவின் மேற்கு நகரங்களான சான் பிரான்சிஸ்கோ , பின்னர் ஓக்லாண்ட் , லாஸ் ஏஞ்சல்ஸ் , சியாட்டில் . ஆகிய இடங்களில் துவக்கப்பட்டன.அமெரிக்காவில் ரோட்டரி கிளப்புகள் தேசிய கூட்டமைப்பு 1910இல் உருவானது.22 பிப்ரவரி 1911 அன்று ரோட்டரி கிளப் டப்ளின் முதல் கூட்டம், அயர்லாந்தின் டப்ளினில் நடைபெற்றது. ஐக்கிய அமெரிக்காவுக்கு வெளியே முதன் முரலில் சோட்டரி சங்கம் 1912இல் கனடாவில் வினிபெக் நகரில் நிறுவப்பட்டது. To reflect the addition of a club outside of the United States, the name was changed to the International Association of Rotary Clubs in 1912.  
கியூபாவில் 1916இலும், 1919 இல், பிலிப்பைன்சிலும், இந்தியாவில் 1920லும் சங்கங்கள் துவக்கப்பட்டன.  
1925 களில், சங்க உறுப்பினர்கள் எண்ணிக்கை 20,000 க்கும் மேல் தாண்டி சங்கங்களின் எண்ணிக்கையும் 200ஆக உயர்ந்தது.
# அல்லைல் ஆல்ககால்

முதன்முதலில் 1856 ஆம் ஆண்டு ஆகசிடே கேயவர்சு மற்றும் ஆகத்து ஆஃப்மான் ஆகியோர் அல்லைல் அயோடைடில் இருந்து சோப்பாக்குதல் முறையில் அல்லைல் ஆல்ககால்
பொதுவாக அல்லைலிக் சேர்மங்களை செலினியம் டையாக்சைடு முன்னிலையில் அல்லைலிக் ஆக்சிசனேற்றம் அடையச் செய்து அல்லைல் ஆல்ககால் தயாரிக்கிறார்கள்.
# அல்லைல் ஆல்ககால்

## பயன்கள்

தொகுப்பு முறையில் கிளிசரால் தயாரிக்கும்போது அல்லைல் ஆல்ககாலை கிளைசிடால் என்ற வேதியல் இடைநிலையாக மாற்றி பயன்படுத்துகிறார்கள். இதைத்தவிர கிளைசிடைல் ஈதர், கிளைசிடைல் எசுத்தர், கிளைசிடைல் அமீன்கள் தயாரிக்கவும் இது பயனாகிறது. டையல்லைல் தாலேட்டு போன்ற பலபடியாகும் எசுத்தர்கள் தயாரிக்கவும் பயன்படுகிறது .
# அல்லைல் ஆல்ககால்

## பாதுகாப்பு

தொடர்புடைய மற்ற ஆல்ககால்களை விட அல்லைல் ஆல்ககால் நச்சுத்தன்மை மிகுந்தது. இதனுடைய நச்சுத்தன்மை வாயில் வரம்பு மதிப்பு மில்லியனுக்கு 2 பகுதிகள் ஆகும். இது கண்ணீர் புகைகுண்டாகவும் அறியப்படுகிறது .
# இசிகாரா சோதனை

**இசிகாரா நிறச் சோதனை** (*Ishihara Test*) என்பது சிவப்பு-பச்சை நிறமுணர் குறைபாடுகளைக் கண்டறியப் பயன்படும் நோய் ஆய்வுச் சோதனை. இதனை வடிவமைத்த டோக்கியோ பல்கலைக்கழகப் பேராசிரியரும் மருத்துவருமான ஷிநோபு இஷிஹாரா என்பவரின் பெயரிலே இச்சோதனை வழங்கப்படுகிறது. இசிகாரா இச்சோதனைகளை முதலில் 1917-இல் வெளியிட்டார்.
# இசிகாரா சோதனை

## இசிகாரா தட்டுகள்

**இசிகாரா தட்டுகள்** என்று குறிக்கப்படும் பல நிறத் தட்டுகளை இச்சோதனை கொண்டிருக்கும். இதன் ஒவ்வோர் தட்டும், சீரற்ற முறையில் பரப்பப்பட்ட பல வண்ணங்கள் அளவுகளிலான வட்டப் புள்ளிகளைக் கொண்டிருக்கும். இது போல் பரப்பப்பட்டுள்ள புள்ளிகளுக்கிடையில் இயல்பான நிறப்பார்வை உடையோருக்கு ஒரு எண்ணோ வடிவமோ தெளிவாகத் தெரியும். சிவப்பு-பச்சை நிறப்பார்வை குறைபாடு உடையோருக்கு அவை அரைகுறயாகவோ முற்றிலுமாகவோ தெரியாமல் போகலாம். இச்சோதனை முழுவதாக 38 தட்டுகளைக் கொண்டது. எனினும் ஒரு சில தட்டுகளைக் கடக்கும்போதே குறைபாடுகளைத் தெளிவாக அடையாளம் காணலாம். 24 தட்டுகள் மட்டுமே கொண்ட சிறிய சோதனைகளும் பயன்பாட்டில் உண்டு.  
பலவாறான சோதனைகளுக்காக, இத்தட்டுகள், பின்வருமாறு, வெவ்வேறு விதமாக வடிவமைக்கப்பட்டுள்ளன:
- உருமாற்றத் தட்டுகள்: நிறப்பார்வை குறை உடையோரும், இயல்பான நிறப்பார்வை உடையோரும் வெவ்வேறு உருவங்களைக் காணுமாறு வடிவமைக்கப்பட்டவை.
- மறையும் தட்டுகள்: இயல்பான நிறப்பார்வை உடையோர் மட்டுமே உருவத்தை அடையாளம் காணுமாறு வடிவமைக்கப்பட்டது.
- எண் ஒளித்துவைக்கப்பட்ட தட்டுகள்: நிறப்பார்வை குறை உடையோர் மட்டுமே உருவத்தை அடையாளம் காணுமாறு வடிவமைக்கப்பட்டது.
- நோய் ஆய்வு தட்டுகள்: நிறக்குறையின் வகையையும் (பச்சை-சிவப்பு நிறக்குறை அல்லது பச்சை நிறமுணரா குறை) தீவிரத்தையும் தீர்மானிக்க வடிவமைக்கப்பட்டது.
# இசிகாரா சோதனை

## இவற்றையும் காண்க

- நிறக்குருடு
# மைத்திரி நடவடிக்கை

**மைத்திரி நடவடிக்கை** (அலுவல்ரீதியான பெயர்: Operation Maitri) என்பது 2015 நேபாள நிலநடுக்கத்தினையடுத்து இந்திய அரசும், இந்திய ராணுவமும் மேற்கொண்ட மீட்பு மற்றும் நிவாரண நடவடிக்கையாகும். நிலநடுக்கம் நிகழ்ந்த 15 நிமிடங்களில் இந்தியா தனது நடவடிக்கைகளை தொடங்கியது.
# மைத்திரி நடவடிக்கை

## மருத்துவ உதவிகள்

நேபாளத்தில் முகாமிட்டுள்ள இந்திய மருத்துவக்குழு, 65 அறுவைச் சிகிட்சைகளை செய்துமுடித்துள்ளது. காயமடைந்த 540 பேருக்கு சிகிட்சை அளித்துள்ளது
# மைத்திரி நடவடிக்கை

## காலக்கோடு

### 25 ஏப்ரல் 2015

தேசிய பேரிடர் மீட்புப் படையினைச் சேர்ந்த 10 குழுக்களும், மோப்ப நாய்களும் மதிய வேளையில் நேபாளத்தை அடைந்தன. உணவு, கூடாரங்கள் அடங்கிய 43 டன் நிவராணப் பொருட்களை இந்தியா அனுப்பியது.
# மைத்திரி நடவடிக்கை

## காலக்கோடு

### 26 ஏப்ரல் 2015

மைத்திரி நடவடிக்கை தொடங்கியது. இந்திய விமானப்படை, நேபாளத்தில் வாழும் ஏறத்தாழ 500 இந்தியர்களை சனிக்கிழமை இரவில் தனது விமானங்களின் மூலமாக இந்தியாவுக்கு கொண்டுவந்தது.  
மருத்துவர்கள், செவிலியர், பொறியியல் செயற்படையினர், பேரிடர் மீட்புப் படையினர் இவர்களோடு மருத்துவக் கருவிகள், போர்வைகள், கூடாரங்கள் ஆகியன நேபாளம் செல்லும்பொருட்டு 10 விமானங்கள் ஏற்பாடு செய்யப்பட்டன.  
நாளின் இறுதிக்குள் 10 டன் போர்வைகள், 50 டன் குடிநீர், 22 டன் உணவுப் பொருட்கள், 2 டன் மருந்துப் பொருட்கள் என நிவாரண உதவிப் பொருட்களை காத்மாண்டு நகருக்கு இந்தியா அளித்தது. ஆயிரத்துக்கும் மேற்பட்ட பேரிடர் மீட்புப் படையினர், இந்தியர்களை சாலை வழியாக வெளியேற்றும் பணியில் ஈடுபடுத்தப்பட்டனர். இதற்காக 35 பேருந்துகள் பயன்படுத்தப்பட்டன. வெளிநாட்டவர்கள் இந்தியா வந்து பின்பு அவர்களின் நாடுகளுக்கு திரும்பும்வகையில் நல்லெண்ண விசாக்களை வழங்கும் பணியினை இந்தியா தொடங்கியது இந்திய இரயில்வே வழங்கிய 1 இலட்சம் குடிநீர் பாட்டில்கள் இந்திய விமானப் படையின் மூலமாக நேபாளத்துக்கு கொண்டு செல்லப்பட்டது.
# மைத்திரி நடவடிக்கை

## காலக்கோடு

### 27 ஏப்ரல் 2015

இந்த நாளின் காலை வரை, ஏறத்தாழ 1935 இந்தியர்களை 12 விமானங்கள் மூலமாக இந்திய விமானப் படை வெளியேற்றியது இடிபாடுகளை அகற்றவும், சாலைகளை செம்மைப்படுத்தவும் பொறியியல் செயல்வீரர்கள் அடங்கிய 10 குழுக்களை அனுப்புவதென இந்திய இராணுவம் முடிவெடுத்தது. மருத்துவக் குழுக்களுக்கு உதவும்வகையில் ஆக்சிஜன் உருளைகள் கொண்டுசெல்லப்பட்டன. தனது நாட்டினரை நேபாளத்திலிருந்து பத்திரமாக வெளியேற்ற உதவுமாறு ஸ்பெயின் விடுத்த கோரிக்கைக்கு இந்தியப் பிரதமர் உறுதியளித்தார்.
# அலைகற்றைத் திணறடித்தல்

**அலைக்கற்றைத் திணறடித்தல்** (*bandwidth throttling*) என்பது ஓர் இணையச் சேவை வழங்கி வேண்டுமென்றே இணையச் சேவையை மந்தப்படுத்தும் செயலைக் குறிக்கும். தகவல் தொடர்புப் பிணையங்களில் ஏற்படும் போக்குவரத்தை நெறிப்படுத்தும் முயற்சிகளிலும் அலைக்கற்றை நெரிசலைக் குறைக்கும் முயற்சிகளிலும் பயன்படுத்தப்படும் ஓர் எதிர்வினை நடவடிக்கையாகக் கருதப்படுகிறது. இவ்வாறு திணறடிக்கும் செயல் வலைப் பிணையத்தின் பல்வேறு இடங்களில் நேரலாம். ஒரு குறும்பரப்பு வலையமைப்புகளில் வழங்கி முறிவுகளைத் தடுக்கவும், வலைய நெரிசலைக் குறைக்கவும் கணினி நிர்வாகி அலைக்கற்றை திணறடித்தலைப் பயன்படுத்தலாம். சற்றே பரந்த அளவில், ஒரு இணையப் பயனரின் அலைக்கற்றை பயன்பாட்டைக் குறைக்க வேண்டி இணையச் சேவை வழங்கி அலைக்கற்றையைத் திணறடிக்கலாம்.
# இந்தியாவில் இணைய சமத்துவம்

ஏப்ரல் 2015 வரையில் **இந்தியாவில் இணைய சமத்துவத்தை** நிர்வகிக்கும் சட்டம் எதுவும் இயற்றப்படவில்லை. இணைய சமத்துவம் என்பது இணையத்தில் பயனர்கள், அவர்கள் நாடும் பொருள், வலைதளம், பயன்படுத்தும் கருவிகள், இயக்கி, வலைபீடம் முதலியவற்றின் அடிப்படையில் வேற்றுமை பாராட்டாமல், வெவ்வேறு விதமான கட்டணங்கள் வசூலிக்காமல் அனைவரையும் சமமாக பாவிக்க வேண்டும் என்ற கொள்கை . ஏற்கனவே இந்திய இணையச் சேவை வழங்கிகளால் இணைய சமத்துவக் கொள்கை மீறல்கள் நிகழ்த்தப்பட்டுள்ளன.  
*ஓவர் தி டாப் (ஓ.டி.டி) சேவைகளுக்கான ஒழுங்குமுறை கட்டமைப்பு* தொடர்பான கலந்தாய்வு அறிக்கையை இந்தியத் தொலைத்தொடர்பு ஒழுங்குமுறை ஆணையம் பொதுமக்களின் கருத்துக்காக 2015 மார்ச்சில் வெளியிட்டுள்ளது. இவ்வறிக்கை ஒருதலைப் பட்சமாக விளங்குவதாகவும், குழப்பங்கள் நிரம்பியதாகவும் இருப்பதாகக் கடுமையாக விமரிசிக்கப்பட்டுள்ளது. இந்திய இணைய பயனர்களிடமிருந்தும், பல அரசியல் தலைவர்களிடமிருந்தும் இவ்வறிக்கைக்கு எதிராக கண்டனங்கள் எழுந்துள்ளன.
# தரவு பாகுபாடு

**தரவு பாகுபாடு** என்பது, சேவை வழங்கி, குறிப்பிட்ட தகவல்களை மட்டும் தேர்ந்தெடுத்து வடிகட்டுவதைக் குறிக்கும். இணைய சமத்துவம் குறித்த அண்மைக்கால விவாதங்களில் முக்கிய விவகாரமாக இது கருதப்படுகிறது. இணைய சமத்துவத்தைக் கருத்தில் கொண்டு தரவு பாகுபாட்டை இரு கோணங்களில் அணுக வேண்டும். ஒன்று வாடிக்கையாளர்களை எவ்விதத்திலும் பாதிக்காத வகையில் சிக்கனம் வேண்டி செய்யப்படும் பாகுபாடு; மற்றொன்று நேர்மையற்ற வகையில் வணிக நோக்கத்திற்காக செய்யப்படும் ஒருதலை பட்சமான பாகுபாடு. ஒரு பிரிவு வாடிக்கையாளகளுக்கு ஆதரவாகவும் மற்றொரு பிரிவுக்கு எதிராகவும் தரவுகளைப் பகுப்பதைத் தவிர்ப்பதாக, அனைவருக்கும் ஒன்றுபோல் சேவை வழங்குவதாக, ஒன்றுபோல் அணுகக்கூடியதாக பிணையத்தை அமைப்பதே பாரபட்சமற்ற பாகுபாடு வேண்டுவது.
# தரவு பாகுபாடு

## இணைய சமத்துவம்

பாரபட்சமற்ற சமத்துவமான முறையில் தகவல் போக்குவரத்தை நடத்தும் கொள்கையே *இணைய சமத்துவம்* என்று குறிப்பிடப்படுகிறது. இது சட்டங்களிலோ நெறிமுறைகளிலோ வரையறுக்கப்படாத கொள்கை மட்டுமே.
# இணையக் கோடல்

**இணையக் கோடல்** என்பது, ஓர் இணையச் சேவை வழங்கி, இணையத்தில் கிடைக்கும் தகவல்களையோ இயக்கிகளையோ வேற்றுமையான தரத்திலும் விலைகளிலும் வழங்க இடம்தரும் இணைய சமத்துவத்தின் எதிர் கொள்கை. பென்ன் ஸ்டேட் பல்கலைக்கழகப் பேராசிரியரான ராப் ஃப்ரீட்மேன் இச்சொல்லாடலை உருவாக்கினார். தரவு பாகுபாடு, பிணைய மேலாண்மை உள்ளிட்டவை இக்கொள்கையோடு தொடர்புடைய பதங்கள்.
# போர் உலா (நாவல்)

**போர் உலா** விடுதலைப்புலிகளின் அமைப்பில், பசீலன் பீரங்கிப் படைப்பிரிவில் பணிபுரிந்த கப்டன் மலரவன் (லியோ, காசிலிங்கம் விஜித்தன்) என்ற இளைஞனின் பயணக்குறிப்புகள் அடங்கிய ஒரு புதினம் ஆகும். இப்புதினம் 1990 இல் இடம் பெற்ற மாங்குளம் இராணுவமுகாம் மீதான தாக்குதலின் அனுபவத்தையும், அந்த நேரத்தில் நடந்த களச்சூழலையும் அடிப்படையாகக் கொண்டு எழுதப்பட்டது. இவர் போரில் 1992 ஆம் ஆண்டு இறந்தார். அவர் இறந்த அடுத்த ஆண்டு இந்த நூல் வெளியானது. போர் உலாவின் ஆங்கில மொழி பெயர்ப்பை war journey என்ற பெயரில் என். மாலதி மொழிபெயர்த்தார். பென்குயின் வெளியீட்டாளர்களால் war journey வெளியிடப்பட்டது.
தமிழில் ஐந்து தடவைகள் மீள் பதிப்பு செய்யப்பட்டது. போர் உலா இலங்கை இலக்கியப் பேரவையின் 1993 ஆம் ஆண்டிற்கான இலக்கியத் தேர்வில் சிறந்த நாவலுக்கான பரிசைப் பெற்றது. இலங்கையில் வெளியான சிறந்த நாவல்களுக்குள் ஒன்றாகவும் ஆய்வாளரினால் ஏற்றுக்கொள்ளப்பட்டது.  
இந்நூலில், தமிழீழ விடுதலைப் புலிகளின் தாக்குதல்களுக்குப் பின்னால் அவர்களால் மேற்கொள்ளப்பட்ட இரகசிய ஏற்பாடுகள், தாக்குதல் தொடர்பான தெளிவான விபரங்கள், போரில் ஏற்பட்ட தாங்க முடியாத இழப்புக்கள், போரில் சந்தித்த கடினங்கள், தமிழ் மக்களுடன் ஏற்பட்ட சில முரண்பாடுகள், தற்கொலைத் தாக்குதல்கள் போன்ற பல்வேறு விடயங்கள் பதிவு செய்யப்பட்டுள்ளன.
# சொக்கநாத மாலை

**சொக்கநாத மாலை**, ஒரு சமய நூல் ஆகும். மாயூரம் முத்துசாமிப்பிள்ளை என்பவரால் 1893 ஆம் ஆண்டு எழுதப்பட்ட பிரபந்த மாலையாகும். திருக்கைலாய பரம்பரைத் தருமபுரவாதீன மடாலயத்தில் உள்ள சொக்கநாதனைப் பாடியவை ஆகும். காப்பைத் தவிர்த்து 100 பாடல்களைக் கொண்டுள்ளது.  
- மதுரைத் திட்டம்
# எப்போதும் வென்றான்

**எப்போதும் வென்றான்** (ஆங்கிலம்:EPPODUMVENDRAN) இந்தியாவின் தமிழ்நாடு மாநிலத்தில் அமைந்துள்ள தூத்துக்குடி மாவட்டம், விளாத்திகுளம் சட்டமன்றத் தொகுதி, ஒட்டப்பிடாரம் ஊராட்சி ஒன்றியத்தில் இருக்கும் ஒரு ஊராட்சி. ஒட்டப்பிடாரம் வருவாய் வட்டத்தின் 3-ஆவது எண் கொண்ட வருவாய் கிராமம் (கிராம எண்: 3) ஆகும். இந்த ஊரில் **எப்போதும் வென்றான் நீர்த்தேக்கம்** என்னும் பெயரில் தூத்துக்குடி மாவட்டத்தின் இரண்டாவது பெரிய நீர்த்தேக்கம் அமைந்துள்ளது. வழிபாட்டுத் தலம் என எடுத்துக் கொண்டால், இங்கு சோலையப்பசாமி திருக்கோவில் உள்ளது. ‘எப்போதும் வென்றான்’ என்பதன் பெயர்க்காரணத்திற்காக சில வரலாறுகளை சொல்கிறார்கள். குறிப்பாக, பாஞ்சாலங்குறிச்சி பாளையத்தை ஆட்சிசெய்த வீரபாண்டிய கட்டபொம்மன் மன்னர் சேவல் சண்டையில் அதிக வெற்றிகளை குவிக்க உதவிய களமாக இந்த ஊர் இருந்துள்ளதாக சொல்கிறார்கள். இந்த ஊராட்சியில் அரசு உயர்நிலைப்பள்ளி ஒன்று உள்ளது. தனியார் சார்பில் பவர்பிளாண்ட் ஒன்றும், சில பஞ்சாலைகளும் உள்ளன.  
திருச்செந்தூர் முருகன் கோயிலில் இந்து சமய அறநிலையத்துறை பரிசோதனை அதிகாரியாக இருந்த சுப்பிரமணியம் 1980-ஆம் ஆண்டு நவம்பர் 26-ஆம் தேதி தான் தங்கியிருந்த அறையில் மர்மமான முறையில் இறந்து கிடந்தார். அப்போது மிகவும் பரபரப்பை ஏற்படுத்திய இந்த மர்மமரணம் குறித்த உண்மைத் தகவல்களை எம்.ஜி.ஆர் தலைமையிலான அரசு வெளியிட தயக்கம் காட்டிவந்தது. எனவே, இதனை கண்டித்து, அப்போதைய திமுக தலைவரும் முன்னாள் முதலமைச்சருமான கலைஞர் மு. கருணாநிதி 1982-இல் மதுரை முதல் திருச்செந்தூர்வரை 200 கி.மீ. தொலைவுக்கு ‘நீதி கேட்டு நெடும்பயணம்' என்ற நடைபயணத்தை மேற்கொண்டார். தமிழக அரசியல் வரலாற்றில் முக்கிய நடைபயணமாக கருதப்படும் இந்த பயணத்தை எப்போதும் வென்றான் கிராமத்தின் வழியாக மேற்கொண்ட கலைஞர், இந்த கிராமத்தில் சில மணிநேரம் ஓய்வும் எடுத்துள்ளார். இதுகுறித்து தன்னுடைய வாழ்க்கை வரலாற்று நூலான ‘நெஞ்சுக்கு நீதி’ தொகுப்பிலும் விரிவாக குறிப்பிட்டுள்ளார் கலைஞர் கருணாநிதி. அதோடு மட்டுமின்றி, தேர்தல் பரப்புரைகளின்போது, தூத்துக்குடி மாவட்டத்தில் ‘எப்போதும் வென்றான்’ என்று ஒரு கிராமம் இருக்கிறது என சொல்லி, அதேபோல ‘எப்போதும் வென்றான்களாக நாம் இருக்க வேண்டும்’ என பேசுவார் கலைஞர்.
# எப்போதும் வென்றான்

## அமைவிடம்

மதுரையிலிருந்து தூத்துக்குடி செல்லும் நான்கு வழி தேசிய நெடுஞ்சாலையில் எட்டையபுரத்திலிருந்து சுமார் 10 கி.மீ.தூரத்திலும், தூத்துக்குடியில் இருந்து சுமார் 27 கி.மீ.தூரத்திலும் அமைந்துள்ளது. கடல் மட்டத்திலிருந்து 225 மீட்டர் உயரத்தில் உள்ளது.
# எப்போதும் வென்றான்

## மக்கள் வகைப்பாடு

இந்திய 2001 மக்கள் தொகை கணக்கெடுப்பின்படி, இங்கு 828 பேர் வசிக்கின்றார்கள். இதில் ஆண்கள் 403, பெண்கள் 425 பாலின விகிதம் 960. எழுத்தறிவு பெற்றவர்கள் 372 பேர். இதில் 271 பேர் ஆண்கள்; 101 பேர் பெண்கள். எழுத்தறிவு பெற்றுள்ளோர் சதவீதம் 53.22. ஆறு வயதுக்குட்பட்டோர் மொத்தம் 129 ஆண் குழந்தைகள் 66,பெண் குழந்தைகள் 63 ஆவர்.
# எப்போதும் வென்றான்

## நிர்வாக அலகு

- மாவட்டம்: தூத்துக்குடி
- வருவாய் கோட்டம்: கோவில்பட்டி
- வட்டம்: ஓட்டப்பிடாரம்
- வருவாய் கிராமம்: எப்போதும் வென்றான்
- ஊராட்சி ஒன்றியம்: ஓட்டப்பிடாரம்
- ஊராட்சி மன்றம்(பஞ்சாயத்து): எப்போதும் வென்றான்
# விக்கிப்பீடியா:உங்களுக்குத் தெரியுமா/ஏப்ரல் 29, 2015

- **பழுப்பு மலை அணில்** இலங்கை, தமிழ்நாடு மற்றும் கேரளாவில் காணப்படும் ஒரு மிகப்பெரிய மர அணில் வகையாகும்.
- **நேரு அறிக்கை** என்பது பிரித்தானிய இந்தியாவில் இந்தியர்கள் எத்தகைய அரசியல் சீர்திருத்தங்களை விரும்புகிறார்கள் என்பதை காலனிய அரசுக்கு எடுத்துக்கூற 1929 ஆம் ஆண்டில் இந்திய விடுதலை இயக்கத்தினரால் வெளியிடப்பட்ட ஓர் அறிக்கை ஆகும்.
- **பழநியின் பெருங்கல் சவுக்கை** என்பது பழநியில் வாழ்ந்த பெருங்கற்கால மக்கள் பயன்படுத்திய காலக்கணிப்பு கட்டமைப்பாகும்.
# தேடல் நடுநிலைத்தன்மை

**தேடல் நடுநிலைத்தன்மை** என்பது தேடல் பொறிகள் தேடல் முடிவுகளை வழங்க வகுக்கும் திருத்தக் கொள்கைகளில், முடிவுகளின் விரிவு, நடுநிலை, பொருத்தம் போன்றவைத் தவிர்த்த வேறு காரணங்களைக் கருதக் கூடாது எனும் கொள்கையாகும். அதாவது ஒரு பயனர் தேடுபொறியிடம் ஏதேனும் வினவினால், அதன் வரம்பில் உள்ள மிகப் பொருத்தமான முடிவுகளை எவ்வித வளைவு நெளிவுக்கும் உட்படுத்தாமல், தொடர்பான முடிவுகளை ஒதுக்காமலும், தொடர்பற்ற முடிவுகளைத் திணிக்காமலும் வழங்க வேண்டும்.
# அயோடின் முப்புளோரைடு

**அயோடின் முப்புளோரைடு** (*Iodine trifluoride*) என்பது IF<sub>3</sub> என்ற மூலக்கூறு வாய்பாடு கொண்ட ஆலசனிடைச் சேர்மம் ஆகும். மஞ்சள்நிற திண்மமாக காணப்படும் இவ்வேதிப்பொருள் -28 பாகை செல்சியசு வெப்பநிலையில் சிதைவடைகிறது. தனிமங்களில் இருந்து தொகுப்பு வினையின் வழியாக இதைப் பெறமுடியும் ஆனால் மிகுந்த கவனத்துடன் செயல்படாவிட்டால் வினையின் இறுதியில் IF<sub>5</sub> உருவாகிவிடும் என்பதைக் கவனத்திற் கொள்ளவேண்டும்.
# அயோடின் முப்புளோரைடு

## வினைகள்

F<sub>2</sub> – 45 பாகை செல்சியசு வெப்பநிலையில் CCl<sub>3</sub>F முன்னிலையில் அயோடினுடன் வினைபுரிந்து அயோடின் முப்புளோரைடைக் கொடுக்கிறது. குறைவான வெப்பநிலையில் புளோரினேற்ற வினையை மாற்று முறையாக கையாள முடியும். I<sub>2</sub> + 3XeF<sub>2</sub> → 2IF<sub>3</sub> + 3Xe. நிலைப்புத்தன்மை குறைவான சேர்மமாக இருப்பதால் அயோடின் முப்புளோரைடு தொடர்பான கூடுதல் விவரங்கள் அறியப்படவில்லை.
# அயோடின் முப்புளோரைடு

## வேதிப்பண்புகள்

அயோடின் முப்புளோரைடு ஐந்து இலத்திரன் இணைகளைக் கொண்டுள்ளது. குளோரின் முப்புளோரைடு போலவே T-வடிவத்தில் காணப்படுகிறது என்று வலுவளவு ஓட்டு இலத்திரன் சோடிகளின் தள்ளுகைக் கொள்கை கணித்துள்ளது..
# அயோடின் முக்குளோரைடு

**அயோடின் முக்குளோரைடு** (Iodine trichloride ) என்பது I<sub>2</sub>Cl<sub>6</sub> என்ற மூலக்கூறு வாய்பாடு கொண்ட அயோடின் மற்றும் குளோரின் கலந்துள்ள ஆலசனிடை அல்லது இடை உப்பீனிச் சேர்மம் ஆகும். அடர்மஞ்சள்நிற திண்மமாக காணப்படும் இச்சேர்மம் I<sub>2</sub>Cl<sub>6</sub>, Cl<sub>2</sub>I(μ-Cl)<sub>2</sub>ICl<sub>2</sub>, என்று பாலமிடும் இரண்டு குளோரின் அணுக்களைப் பெற்று இருபடிச் சேர்மமாக காணப்படுகிறது  
அயோடினுடன் – 70 பாகை செல்சியசு வெப்பநிலையில் திரவநிலையில் உள்ள குளோரினை அதிகளவில் செலுத்துவதன் மூலமாக அயோடின் முக்குளோரைடைத் தயாரிக்க முடியும். உருகலில் இது கடத்தும் பண்புடன் இருப்பதால் வினையில் பிரிகைக்கான அடையாளம் தெரிகிறது  
:I<sub>2</sub>Cl<sub>6</sub> ICl<sub>2</sub><sup>+</sup> + ICl<sub>4</sub><sup>−</sup>  
திரவநிலையில் உள்ள அயோடினுடன் குளோரின் வாயுவை 105 பாகை செல்சியசு வெப்பநிலையில் சேர்த்து சூடுபடுத்தியும் அயோடின் முக்குளோரைடைத் தயாரிக்க முடியும்.  
அயோடின் முக்குளோரைடு ஓர் ஆக்சிசனேற்ற முகவராகச் செயல்படுகிறது. கரிமச் சேர்மங்களுடன் இணைய நேர்ந்தால் தீயை உருவாக்க வல்லதாக உள்ளது.
# நிக்கோல்-ரெயின் லெப்பாட்

**நிக்கோல்-ரெயின் லெப்பாட்** (*Nicole-Reine Lepaute*, 5 சனவரி 1723 – 6 டிசம்பர் 1788) என்பவர் பிரான்சு வானியலாளரும், கணிதவியலாளரும் ஆவார். இவர் பாரிசு வான்காணகத்தில் 1732 முதல் 1788 வரை பணியில் இருந்தார். ஹேலியின் வால்வெள்ளி 1759 ஏப்ரல் 13 இல் திரும்பத் தோன்றிய போது வியாழன் கோளும் காரிக் கோளும் புவியீர்ப்பால் அதை எவ்வளவு தொலைவு இழுக்கின்றன என்ற ஆய்வில் ஏ. சி. கிளாரட்டுக்குத் துணை புரிய லெப்பாட் அங்கு சேர்ந்தார். 1764 இல் நிகழ்ந்த சூரிய ஒளிமறைப்பை இவர் ஐரோப்பா முழுமைக்கும் பதிவு செய்தார். இப்பதிவுப்படம் பிரெஞ்சு அரசால் வெளியிடப்பட்டது.  
பிரெஞ்சு அறிவியல் புலங்களுக்கான கல்விக்கழகம் வெளியிட்ட’வானோடிகளுக்கும் கடலோடிகளுக்கும் பயன்படும் வான்குறிப்பு அட்டவணையை உருவாக்க 1759முதல்1774வரை இலாலண்டேவுடன் இணைந்து பணிபுரிந்தார். இவர் 1774முதல் 1783வரை ‘வான்பொருள் இருப்பு அட்டவணை’யின் (Astronomical Ephemeris) ஏழாம், எட்டாம் தொகுதிகளில் விண்மீன்களுடன் சூரியன், நிலா, கோள்களின் இருப்புகளையும் காட்டும் நுட்பத்தை உருவாக்கி 1784முதல்1792 வரையுள்ள பத்தாண்டுக் கால கட்டத்துக்கு அவற்றையும் அதில் இணைத்து வெளியிட்டார். இவரது நினைவாக சிறுகோள் ஒன்றுக்கு "7720 லெப்பாட்" எனவும், நிலவுக் குழி ஒன்றுக்கு "லெப்பாட்" எனவும் பெயரிடப்பட்டுள்ளது.
# யமுனோத்திரி

**யமுனோத்திரி** (Yamunotri) யமுனை ஆற்றின் பிறப்பிடமாகும். இது இந்தியாவின், இமயமலை கார்வால் மலைத்தொடரில் உத்தரகாண்ட் மாநிலத்தில் அமைந்துள்ள இந்துக்களின் புனித தலங்களில் ஒன்று. இங்கு அன்னை யமுனோத்திரி கோயில் உள்ளது. யமுனோத்திரி கடல் மட்டத்திலிருந்து 3293 மீட்டர் உயரத்தில், உத்தரகாசி மாவட்டத்தின் தலைமையிடமான உத்தரகாசி நகரத்திலிருந்து 30 கி. மீ., தொலைவில் உள்ளது. யமுனோத்திரி கோயில் அருகே வெந்நீர் ஊற்றுகள் உண்டு.
# யமுனோத்திரி

## புவியியல்

உலக வரைபடத்தில் யமுனோத்திரி பாகையில் உள்ளது. உயரத்தில் அமைந்துள்ளது.
# யமுனோத்திரி

## இதனையும் காண்க

- கங்கோத்திரி கோயில்
- பத்ரிநாத் கோயில்
- கேதார்நாத் கோயில்
- ஜோஷி மடம்
- அனுமான் சட்டி
# அயோடேட்டு

**அயோடேட்டு** (*Iodate*) என்பது அயோடிக் அமிலத்தினுடைய இணைப்புக் காரமாகும். அயோடேட்டு எதிர்மின் அயனியில் அயோடின் மூன்று ஆக்சிசன் அணுக்களுடன் பிணைக்கப்பட்டுள்ளது. இதனுடைய மூலக்கூறு வாய்பாடு IO<sub>3</sub><sup>−</sup> ஆகும். அயோடேட்டு அயனியின் மூலக்கூறானது முக்கோண பட்டைக்கூம்பு வடிவமைப்பு கொண்டுள்ளது.  
பெரயோடேட்டை தையோயீத்தருடன் சேர்த்து ஒடுக்க வினைக்கு உட்படுத்தி அயோடேட்டைத் தயாரிக்க முடியும். இவ்வினையில் சல்பாக்சைடு உடன்விளை பொருளாக கிடைக்கிறது.  
அயோடேட்டு குழுவைக் கொண்ட வேதிச் சேர்மங்கள் ஒரே வகையான பண்புகளுடன் உள்ளன. எடுத்துக்காட்டாக, சோடியம் அயோடேட்டு, (NaIO<sub>3</sub>), வெள்ளி அயோடேட்டு (AgIO<sub>3</sub>) மற்றும் கால்சியம் அயோடேட்டு (Ca(IO<sub>3</sub>)<sub>2</sub>) ஆகியனவற்றைக் கூறலாம். இவ்வகை அயோடேட்டுகள் பொதுவாக குளோரேட்டுகளை ஒத்திருக்கின்றன. அயோடினுக்குப் பதிலாக குளோரின் என்பது மட்டுமே வேறுபாடாக இருக்கின்றது.  
அமிலச்சூழலில் அயோடிக்கமிலம் உருவாகிறது. பொட்டாசியம் ஐதரசன் அயோடேட்டு (KH(IO<sub>3</sub>)<sub>2</sub>) என்பது பொட்டாசியம் அயோடேட்டு மற்றும் அயோடிக் அமிலத்தினுடைய ஒர் இரட்டை உப்பு ஆகும். அதேவேளையில் இது ஒரு அமிலமாகவும் இருக்கிறது. அயோடின் மணிப்பொறி வினையில் அயோடேட்டுகள் பயன்படுத்தப்படுகின்றன. பொட்டாசியம் அயோடைடு போலவே பொட்டாசியம் அயோடேட்டும், கதிரியக்க அயோடின் ஈர்ப்பை எதிர்க்கும் முற்காப்பு நடவடிக்கையில் பயன்படுகிறது.
# அயோடேட்டு

## ஆக்சி எதிர்மின்னயனிகள்

அயோடினால் −1, +1, +3, +5, அல்லது +7 என்ற ஆக்சிசனேற்ற நிலைகளை ஏற்க முடியும். மின்சுமை ஏதுமற்ற பலஅயோடின் ஆக்சைடுகள் அறியப்பட்டுள்ளன.  
| +7 |
| --- |
# ஜோனதன் ஸ்விப்ட்

**ஜோனத்தன் ஸ்விப்ட்** (*Jonathan Swift*, 30 நவம்பர், 1667 – 19 அக்டோபர், 1745) ஓர் ஆங்கில அயர்லாந்து எழுத்தாளரும், கவிஞரும், விகடகவியும், கட்டுரையாளரும், அரசியல்வாதியுமாவார். சிறிது காலம் டப்லினில் செயிண்ட் பாட்ரிக் தேவாலயத்தின் பாதிரியாராகப் பணியாற்றி பின் அதன் அதிகாரியுமானார். இவர் "கலிவரின் பயணங்கள்" என்ற உலகப் புகழ்பெற்ற புனைகதை மூலம் அறியப்படுகிறவர் ஆவார். *புத்தகங்களின் யுத்தம்*, *டிராப்பியரின் கடிதங்கள்* போன்றவை இவரது புகழ்பெற்ற பிற படைப்புகள் ஆகும்.
# ஜோனதன் ஸ்விப்ட்

## இளமை

ஜோனதன் ஸ்விப்ட் அயர்லாந்தில் உள்ள டப்லின் நகரத்தில் 1667- ஆம் ஆண்டில் பிறந்தார். இவரது தந்தை பெயரும் ஜோனதன் ஸ்விப்ட் ஆகும். இரண்டாவது குழந்தையாக இவர் பிறந்த ஏழு மாதங்களில் அதே வருடத்தில் தந்தை இறந்தார். இவரது தாய் ஹெரிக் ஆவார். 1688 ஆம் ஆண்டில் இரண்டாம் ஜேம்ஸ் பதவி துறந்ததைத் தொடர்ந்து கத்தோலிக்கக் கலகம் ஆங்கிலக் குடியுரிமைப் போர் வெடித்தது. நிலச்சுவான்தாரராக இருந்த தந்தையின் சொத்துகளை அரசு பறித்துக் கொண்டது. எனவே ஸ்விப்ட் அவரது தாயாருடன் அகதியாக இங்கிலாந்துக்குச் சென்றார். அங்கு சர் வில்லியம் டெம்பிள் பிரபுவின் நம்பிக்கைக்குரியவரும் தனது உறவினருமான குட்வின் என்பவரது பாதுகாப்பில் வளர்ந்து பின்னர் வில்லியம் டெம்பிள் பிரபுவின் செயலாளராகவும் ஆனார்.
# மண்வாசனை (அறிவியல்)

**மண்வாசனை** ( Petrichor) என்பது மழை நீர் உலர்ந்த மண் மீது விழும்போது ஏற்படும் வாசனையாகும். பல மனிதர்களுக்கு இந்த வாசனை பிடிக்கும். காய்ந்த மண் மீது மழைத்துளி படும்போது ஏற்படும் வேதிவினையால் இந்த வாசனை ஏற்படுகிறது.  
மண்ணில் வாழும் இழைபாக்டீரியாக்கள் என்கிற நுண்ணுயிர்கள் வெளியிடும் சியோச்மின் என்னும் சேர்மத்தால் இந்த வாசனை ஏற்படுகிறது. தங்கள் இனத்தைப் பெருக்கும் நோக்குடன் காய்ந்த மண்ணில் இவை தங்கள் வித்துக்களை வெளியிடுகின்றன. மழை பெய்யும்போது மண்ணில் வேகமாக விழும் நீர்த்துளிகளால் இவ்வித்துகள் மண்ணில் இருந்து சிதறி இனவிருத்திக்காகக் காற்றில் பயணிக்கின்றன. அவற்றுள் சில நம் மூக்கை வந்தடைகின்றன. இது அல்லாது மழை பெய்வதற்கு முன் ஒரு வாசனை வரும். அது ஓசோனின் வாசனையாகும்.  
மண்வாசனை, மரபணுக்கள் வழியாகக் கடத்தப்பட்டு மனிதர்களுக்குப் பிடித்தமான வாசனையாக உள்ளது.
# இணைய சமத்துவச் சட்டம்

**இணைய சமத்துவச் சட்டம்** என்பது இணைய சமத்துவக் கொள்கையை வலியுறுத்தும் சட்டங்களையும், ஒழுங்கு முறைகளையும் குறிப்பதாகும்.  
அகண்டலைவரிசை சேவை வழங்கிகள் எந்தவொரு இணையப் பொருளடக்கங்களைத் தடுக்கவோ, பிணையத்தின் செயல்திறனைக் குறைக்கவோ எண்ணம் கொள்ளாத போது, இணைய சமத்துவத்தை வலிந்து செயல்படுத்தும் ஒழுங்குமுறைகள் தேவையற்றது என்று இணைய சமத்துவ வலியுறுத்தலுக்கு எதிரானோர் கூறுகின்றனர் அகண்டலைவரிசை வழங்கிகளின் வேற்றுமை பாராட்டலைத் தவிர்க்கும் தீர்வாக, தற்போது பல தரப்புகளிலும் அவர்களிடையே குறுகியிருக்கும் போட்டியை அதிகப் படுத்துவதே சிறந்தது என்று மேலும் அவர்கள் வாதிடுகின்றனர்..
# தரவு பொட்டல ஆழ் சோதனை

**தரவு பொட்டல ஆழ் சோதனை** (ஆங்கிலத்தில் *Deep packet inspection*; **டி.பி.ஐ**, **தரவு பொட்டல முழு சோதனை** மற்றும் **தகவல் பிரிப்பு** என்றும் வழங்கப்படும்) என்பது, கணினி பிணையங்களில் சோதனை முனைகளைக் கடக்கும் பொட்டலங்களின் தரவு பகுதிகளை (இயன்றபோது தலைப்பகுதியையும்) ஆய்ந்து, நெறிமுறை விலகிய பொட்டலங்கள், நச்சுநிரல்கள், எரித மின்னஞ்சல்கள், ஊடுருவல்கள் முதலியவற்றைத் தேடியோ, எவ்வகை பொட்டலங்கள் சோதனை முனையைக் கடக்கலாம் என்று வகுக்கப்பட்ட விதியின் அடிப்படையிலோ, வேறு இலக்கிற்கு பொட்டலத்தை திசைவிக்க வேண்டியோ, அல்லது புள்ளிவிவரங்களைச் சேகரிக்கவோ, அவற்றை வடிகட்டும் முறைகளுள் ஒன்று. ஐ.பி. பொட்டலங்கள் பல தலைப்பகுதிகளைக் கொண்டிருக்கும். பிணையக் கருவிகள் இயல்பான வெயல்பாட்டிற்கு இ.நெ.ப.4 தலைப்பகுதிகளின் முதல் தலைப்பகுதியை மட்டும் பயன்படுத்துவதே போதுமானது. அதன் இரண்டாம் தலைப்பகுதியைப் பயன்படுத்துவது மேலோட்டமான பொட்டல சோதனையாகக் கருதப்படுகிறது..
# மனித உரிமைகள் நாள்

ஐக்கிய நாடுகள் அவை 1948 ஆம் ஆண்டு டிசம்பர் 10 ஆம் நாள் **உலக மனித உரிமைப் பேரறிக்கை** என உலக மக்கள் அனைவருக்குமான வாழ்வுரிமைகளை பிரகடனப்படுத்தியது. அந்த நாளைக் குறிக்கும் வகையில் ஆண்டுதோறும் டிசம்பர் 10 ஆம் தேதி உலக நாடுகள் அனைத்தாலும் ”மனித உரிமை நாள்” கொண்டாடப்படுகிறது.  
1948 டிசம்பர் 10ஆம் நாள் ஒன்றுக்கூடிய ஐக்கிய நாடுகளின் பொது அவையால் அனைத்துலக மனித உரிமைகள் சட்டம் ஏற்றுக் கொள்ளப்பட்டதை பெருமைப்படுத்தும் பொருட்டு இந்நாள் கடைப்பிடிக்கப்படுகிறது. ஐ.நா.வின் பொது அவை நாடுகளுக்கும் தன்னார்வ நிறுவனங்களுக்கும் விடுக்கப்பட்ட வேண்டுகோளுக்கிணங்க 1950 முதல், டிசம்பர் 10 ஆம் நாள் மனித உரிமைகள் நாளாக கடைப்பிடிக்கப்படுகிறது.  
ஐக்கிய நாடுகள் அவையின் நிகழ்வுகளில் முதன்மையான இந்நாளில், நியூயார்கில் அமைந்துள்ள அதன் தலைமைப்பீடத்தில் முக்கிய நிகழ்வுகள் இடம்பெறுவது வழக்கமாகும். இந்நாளில் ஐந்தாண்டுக்கு ஒரு முறை வழங்கப்படும் மனித உரிமைகளுக்கான ஐக்கிய நாடுகளின் பரிசு வழங்கப்படும். மேலும் பல அரச மற்றும் அரச சார்பற்ற நிறுவனங்களும் இந்நாளில் பல முக்கிய நிகழ்வுகளை நடத்துவது வழக்கமாகும்.
# மனித உரிமைகள் நாள்

## நோக்கம்

ஒவ்வொரு தனி மனிதனும் தான் வாழ்வதற்கான உரிமையை பெறுவதும், மற்ற மனிதரையும் வாழ விடும் நெறிமுறையை உணர்த்துவதே இப்பிரகடனத்தின் முக்கியக் கருத்தாகும். எல்லா மனிதர்களும் சுதந்திரமானவர்களாகவும், உரிமையிலும், கண்ணியத்திலும் ஒருவருக்கொருவர் சமமானவர்கள் என்பதை இப்பிரகடனம் வலியுறுத்துகிறது. இனம், நிறம், பாலினம், மொழி, மதம், அரசியல், நாடு, சமுதாய தோன்றல், சொத்து, பிறப்பு அல்லது சமூக உயர்வு போன்ற எந்த வித வேறுபாடுகளும் இன்றி ஒவ்வொரு மனிதனும் வாழ்வதன் அவசியத்தையும் உணர்த்தவே இந்நாள் கொண்டாடப்படுகிறது.
# மனித உரிமைகள் நாள்

## வெளியிணைப்புகள்

- மனித உரிமைகள் நாள் (ஐநா)
# முடிவுடன்-முடிவிணை நெறிமுறை

**முடிவுடன்-முடிவிணை நெறிமுறை** (ஆங்கிலத்தில் *end-to-end principle*) என்பது மரபார்ந்த கணினி பிணைய வடிவமைப்பு நெறிமுறையாகும் . இக்கொள்கை ஒரு 1981 மாநாட்டு அறிக்கையில் ஜெரோம் ஹெச். சால்ஜர், டேவிட் பி. ரீட் மற்றும் டேவிட் டி. கிளார்க் ஆகியோரால் முதன்முதலில் வடித்து வழங்கப்பட்டது..  
}}
# அடுக்கு இணையம்

**அடுக்கு இணையம்** அல்லது **அடுக்கிவைத்த இணையம்** (ஆங்கிலத்தில் *Tiered Internet*) என்பது தொலைத்தொடர்பு வழங்கிகள் இணையப் போக்குவரத்தை பல அடுக்குகளில் பிரித்து நடத்த வழிவகை செய்ய உத்தேசிக்கப்பட்டுள்ள இணையக் கட்டமைப்பாகும். அதிவேக அடுக்குகள், ஒலி, ஒளிகளைப் பிரவகிக்கும் பெரு அகண்ட-அலைவரிசை இயக்கிகளைக் கொண்ட இணையதளங்களுக்கு என்று ஒதுக்கி தரப்படலாம்.
# உலக சிரிப்பு நாள்

**உலக சிரிப்பு நாள்** (*World Laughter Day*) மே மாதத்தின் முதலாவது ஞாயிற்றுக்கிழமை அன்று கொண்டாடப்படும் ஒரு சிறப்பு நாள் ஆகும்.. இத்தினம் முதல் முதலாக சனவரி 10, 1988 இல் கொண்டாடப் பட்டது. இதை இந்தியாவின் மும்பையைச் சேர்ந்த டாக்டர் மதன் கதரியா ஆரம்பித்து வைத்தார். இவர் மும்பையைத் தலைமை இடமாகக் கொண்டு சர்வதேச நாடுகள் முழுக்க இயங்கி வரும் ‘லாப்டர் யோகா இயக்கத்தைத் (Laughter Yoga Moveement) தொடங்கியவர்.
# ஆஸ்கர் ஷிண்ட்லர்

**ஆஸ்கர் ஷிண்ட்லர்** (Oskar Schindler 28 ஏப்ரல் 1908 - 9 அக்டோபர் 1974) என்பவர் ஒரு ஜெர்மனியர். இவர் தொழிலதிபர், உளவாளி, நாசிக்கட்சி உறுப்பினர் என அறியப்படுகிறார். இவர் இனப்படுகொலையில் இருந்து 1200 யூதர்களை காப்பாற்றியதற்காக நினைவுக் கூறப்படுகிறார்.  
ஜெர்மனியில் இட்லரின் நாசிக் கட்சி ஆட்சிக்கு வந்ததும், இவர் தன் வணிக ஆதாய நோக்கத்துக்காக அக்கட்சியில் சேர்ந்தார். போலந்து மீது இட்லர் 1939-ல் படையெடுத்து அதைக் கைப்பற்றினார். பிறகு ஷிண்ட்லரும் அங்கு போய் ஒரு சமையல் பாத்திரத் தொழிற்சாலையை விலைக்கு வாங்கி இராணுவத்துக்கு சமையல் பாத்திரம் தயாரிக்கும் ஒப்பந்தத்தைப் பெற்றார். அந்தத் தொழிற்சாலையில் குறைந்த சம்பளத்தில் யூதர்களை வேலைக்கு அமர்த்திக்கொண்டார். அங்கு நாஜிக்கலால் யூதர்கள் இனப்படுகொலை கொலை செய்யப்படுவதையும் கண்டு மனம் வருந்தி தன்னிடம் வேலை செய்யும் யூதர்களையாவது காப்பாற்ற வேண்டும் என முடிவெடுத்தார்.  
தனது பாத்திரத் தொழிற்சாலையை இராணுவத் தளவாட தொழிற்சாலையாக மாற்றிவிட்டதாக பொய்யாக அதிகாரிகளிடம் கூறி தன் தொழிற்சாலையை செக்கோஸ்லேவியாவுக்கு மாற்றவும் தனக்குத் தேவையான தொழிலாளிகளைத் தெரிவுசெய்து அழைத்துச் செல்லவும் இலஞ்சம் தந்து அனுமதி பெற்றார். பின் யூதத் தொழிலாளர்கள் அடங்கிய பட்டியல் ஒன்றைத் தயாரித்தார். 'ஷிண்ட்லர்ஸ் லிஸ்ட்' என வரலாற்றில் இடம்பெற்றுள்ள அந்த பட்டியலில் சுமார் 1,200 பேர் இருந்தனர். உயிரைப் பணயம் வைத்து அவர்களை செக்கோஸ்லேவியாவுக்கு அழைத்துச் சென்று அவர்கள் அனைவர் உயிரையும் காப்பாற்றினார்.  
இவர் செய்த உதவியை மறக்காமல் இவருக்கு யூதர்கள் இறுதி வரை நன்றியுடன் இருந்து உதவினர். 1968இல் இவருக்கு இஸ்ரேலில் சிவப்புக் கம்பள வரவேற்பு அளிக்கப்பட்டது. ஆஸ்கர் ஷிண்ட்லர் மறைந்தபின் அவரது விருப்பப்படி அவரது உடல் இஸ்ரேலில் உடல் அடக்கம் செய்யப்பட்டது.  
இவரது வாழ்க்கை நிகழ்வுகளைத் தழுவி ஸ்டீவன் ஸ்பீல்பர்க் இயக்கிய 'ஷிண்ட்லர்ஸ் லிஸ்ட்' என்ற திரைப்படத்தை எடுத்தார். இத்திரைப்படம் இத்திரைப்படம் 7 ஆஸ்கர் விருதுகளை வென்று புகழ்பெற்றது.
# ஓ. தணிகாசலம் செட்டியார்

திவான் பகதூர் **ஓ. தணிகாசலம் செட்டியார்** (திசம்பர் 1874 – சூலை 21, 1929) என்பவர் நீதிக்கட்சியின் முன்னோடித் தலைவர்களில் ஒருவர். வழக்குரைஞராக இருந்தார். பேச்சாற்றலும் வாதத் திறமையும் கொண்டவர். நீதிக்கட்சி சார்பில் சட்ட மன்ற மேலவையில் இரண்டு முறை உறுப்பினராக இருந்தார்.  
1919 இல் சென்னை மாநகராட்சிக் குழுவின் உறுப்பினராகத் தேர்ந்தெடுக்கப் பட்டார். 1925 இல் சென்னை மாநகராட்சி தலைவராகவும் தேர்ந்தெடுக்கப் பட்டார். அக்காலத்தில் நடந்த பிராமணரால்லாத மாநாடுகள் பலவற்றில் கலந்து கொண்டும் தலைமையேற்றும் செயல்பட்டார். நீதிக்கட்சித் தலைவர் சர் பிட்டி தியாகராயரோடு இணைந்து பணியாற்றினார்.  
அரசுப் பணியிடங்களைச் சமூக விகிதாச்சாரப்படி நிரப்பிப் பகிர்ந்தளிக்க வேண்டும் என்று 1921 ஆம் ஆண்டில் ஓ. தணிகாசலம் சென்னை சட்ட மன்ற மேலவையில் தீர்மானங்கள் கொண்டுவந்தார். அவை பிற்காலத்தில் 1928 ஆம் ஆண்டில் எஸ் முத்தையா முதலியார் கொண்டு வந்த வகுப்பு வாரி ஒதுக்கீட்டுக்கு அடிப்படையாக அமைந்தன.  
நீதித் துறையில் முனிசீப் நியமன அதிகாரத்தை அரசே ஏற்று செயல்படுத்தவேண்டும் என்று 1921 ஆம் ஆண்டில் தீர்மானம் கொண்டு வந்தார். சென்னையில் தியாகராயர் நகர் பகுதியில் ஒரு தெருவுக்கு இவருடைய பெயர் சூட்டப்பட்டுள்ளது என்பது குறிப்பிடத்தக்கது.
# ஓ. தணிகாசலம் செட்டியார்

## மறைவு

ஓ. தணிகாசலம் செட்டியார் தனது 54-ஆவது அகவையில் 1929 சூலை 21 இல் நீரிழிவு நோய் காரணமாகக் காலமானார்.
# டப்ஸ்மாஷ்

டப்ஸ்மேஷ் என்பது திறன்பேசிகளில் இயங்கக்கூடிய பயன்பாடாகும். இது காணொளிகளை உருவாக்கி பகிர அனுமதிக்கிறது. பரவலாகா அறியப்பட்ட ஒலிப்பதிவுகளை பதிவிறக்கி, அதற்கேற்ப நுகப்பாவைகளை செய்து, அதை தாம் பேசுவதைப்போல காட்ட முடியும். எடுத்துக்காட்டாக, திரைப்பட வசனத்தை பின்னணியில் ஓடவிட்டு, திரையில் நம் முகத்தை காட்டி நாமே பேசியதைப் போல காட்ட முடியும். தமிழ் உள்ளிட்ட பல மொழிகளிரல், பிரபலமான ஒலிப்பதிவுகள் உள்ளன. பயனர்கள் தங்களுக்கு தெரிந்த ஒலிப்பதிவுகளையும் பதிவேற்றலாம்.  
இது 2014, நவம்பர் 19ஆம் நாளில் வெளியானது.
# டப்ஸ்மாஷ்

## மேலும் பார்க்க

- ஸ்னாப்சாட்
# டப்ஸ்மாஷ்

## இணைப்புகள்

-
- Download on App Store
- Theappzine.com
# சோடியம் அயோடேட்டு

**சோடியம் அயோடேட்டு** *(Sodium iodate )* என்பது NaIO<sub>3</sub> என்ற மூலக்கூறு வாய்பாடுடன் கூடிய அயோடிக் அமிலத்தின் சோடியம் உப்பு ஆகும். இது ஒரு ஆக்சிசனேற்றியாகவும் ஆக்சிசன் ஒடுக்கிகளுடன் அல்லது எரியும் பொருட்களுடன் தொடர்பு கொள்ள நேரிடும்போது தீப்பிடித்து எரியக்கூடியதாகவும் உள்ளது.
# சோடியம் அயோடேட்டு

## தயாரிப்பு

சோடியம் ஐதராக்சைடு போன்ற சோடியத்தைப் பகுதிப்பொருளாகக் கொண்டுள்ள காரங்கள் அயோடிக் அமிலத்துடன் வினைபுரிவதால் சோடியம் அயோடேட்டு கிடைக்கிறது.  
:HIO<sub>3</sub> + NaOH → NaIO<sub>3</sub> + H<sub>2</sub>O  
சூடாகவுள்ள அடர் சோடியம் ஐதராக்சைடு கரைசலுடன் அல்லது அதனுடைய கார்பனேட்டுடன் அயோடின் சேர்ப்பதன் மூலமாகவும் இதைத் தயாரிக்க முடியும்.  
;3 I<sub>2</sub> + 6 NaOH → NaIO<sub>3</sub> + 5 NaI + 3 H<sub>2</sub>O
# சோடியம் அயோடேட்டு

## வினைகள்

ஐப்போ குளோரைட்டுகள் அல்லது வேறு வலுவான ஆக்சிசனேற்றிகளால் நீர் கரைசலிலுள்ள சோடியம் அயோடேட்டை பர்ரயோடேட்டுகளாக ஆக்சிசனேற்றம் செய்ய முடியும்.  
;NaIO<sub>3</sub> + NaOCl → NaIO<sub>4</sub> + NaCl
# சோடியம் அயோடேட்டு

## பாதுகாப்பு

வெப்பம் (இயற்பியல், அதிர்வு, உராய்வு, எளிதில் எரியும் பொருட்கள், ஆக்சிசன் ஒடுக்கிகள், அலுமினியம், கரிமச் சேர்மங்கள், கார்பன், ஐதரசன் பெராக்சைடு, சல்பைடுகள் போன்றவை சோடியம் அயோடேட்டுடன் தொடர்பு கொள்வதை தவிர்க்க வேண்டியது முக்கியமான பாதுகாப்பு நடவடிக்கையாகும்.
# தேசிய அறிவியல் நாள் (இந்தியா)

**தேசிய அறிவியல் நாள்** (*National Science Day*) இந்தியாவில் பெப்ரவரி 28 ஆம் நாளில் ஆண்டு தோறும் கொண்டாடப்பட்டு வருகிறது.  
தேசத்தலைவர்கள் மற்றும் தியாகிகளைக் கொண்டாடுவது போல அறிவியல் மேதைகளும் போற்றப்பட வேண்டும் என்ற கருத்தின் அடிப்படையில் 1987 - ஆம் ஆண்டு இந்தத் தேசிய அறிவியல் நாள் இந்திய அரசால் அறிமுகப்படுத்தப்பட்டது.  
ஒவ்வொரு ஆண்டும் ஒரு குறிக்கோளை அடிப்படையாக கொண்டு இந்நாள் கொண்டாடப்படுகிறது. 2013-ம் ஆண்டிற்காக, "மரபணு மாற்றப்பட்ட பயிர்களும் உணவு பாதுகாப்பும்" (Genetically Modified Crops and Food Security) குறித்த கொள்கையை வலியுறுத்தப்படுகிறது.
# தேசிய அறிவியல் நாள் (இந்தியா)

## வரலாறு

இந்த தினம் கொண்டாடப்படும் வரலாறு மற்றைய தினங்களைப் போல அல்லாமல் வழக்கத்துக்கு மாறானது ஆகும். பொதுவாக தேசத்தலைவர்களின் பிறந்த மற்றும் நினைவு நாட்களே சிறப்பு நாட்களாக அறிவிக்கப்படும். இந்த இரண்டு வகையிலும் அல்லாமல் இந்திய மண்ணில் பிறந்து உலகம் போற்றும் வகையில் பல அரிய கண்டுபிடிப்புகளை ஆராய்ந்து வெளியிட்டவரும் சிறந்த இயற்பியல் மேதையுமான சர். சி. வி ராமன் தன்னுடைய நோபல் பரிசு பெற்ற ஆராய்ச்சி முடிவை வெளியிட்ட பிப்ரவரி 28 ம் தேதி தேசிய அறிவியல் தினம் என அறிவிக்கப்பட்டது.  
சர். சி. வி. இராமன் தனது புகழ்பெற்ற ராமன் விளைவை (*Raman Effect*) இந்நாளிலேயே கண்டுபிடித்தார். இந்தக் கண்டுபிடிப்பு உலகளாவிய பெருமையை இந்தியாவிற்குப் பெற்றுத் தந்ததுடன் உயரிய விருதான நோபல் பரிசும் (1930) இவருக்கு கிடைத்தது. அந்நிகழ்வின் நினைவாகவும் அறிவியல் என்பது அடித்தட்டு மக்களையும் சென்றடைய வேண்டும் என்ற நோக்கோடும் இந்திய அரசு இந்நாளைத் தேசிய அறிவியல் நாளாகப் பிரகடனப்படுத்தியது.
# தேசிய அறிவியல் நாள் (இந்தியா)

## நோக்கம்

எந்த ஒரு நாகரீகத்திற்கும் அடிப்படையான அறிவியலின் சிறப்பை இளம் தலைமுறை மாணவர்களுக்கு கூறும் வகையிலும், நாட்டின் அனைத்து பகுதிகளிலும்
பல புதிய அறிவியல் சிந்தனைகளைக் கண்டறிவதும்,. அதனை தகுந்த முறையில் பயன்பாட்டிற்கு கொண்டுவரவும், புதிய கண்டுபிடிப்புகளை வரவேற்பதுமே அறிவியல் அறிஞர்களுக்கு நாம் செலுத்தும் உண்மையான நன்றிக்கடன் என்பதை உணரச் செய்வதே இந்நாளின் நோக்கமாகும்.